Հավելված N 2

Թալին համայնքի ղեկավարի

«02» հուլիսի 2018թ-ի N -119 որոշման

ԱՇԽԱՏԱԿԱՐԳ

ԹԱԼԻՆՀԱՄԱՅՆՔԻ ԱՂԵՏՆԵՐԻ ՌԻՍԿԻ ԿԱՌԱՎԱՐՄԱՆ ԽՈՐՀՐԴԻ

1. ԱՌԿ խորհրդի աշխատակարգը

* + - 1. Սույն աշխատակարգով սահմանվում են (այսուհետ՝ Աշխատակարգ) Թալին համայնքի ԱՌԿ խորհրդի լիազորությունների և գործառույթների իրականացման ընթացակարգերը:
      2. Համայնքի ԱՌԿ խորհրդի նիստերը գումարվում են Թալինի համայնքապետարանում, իսկ դրա անհնարինության դեպքում՝ ԱՌԿ խորհրդի ղեկավարի որոշմամբ:
      3. Համայնքի ԱՌԿ խորհրդի նիստի ժամանակ քննարկվում են Համայնքի ԱՌԿ պլանի մշակման, ճշգրտման և խորհրդի անդամների կողմից բարձրացված հարցերը կամ Համայնքի ԱՌԿ պլանով սահմանված գործողությունների իրականացումը:
      4. Համայնքի ԱՌԿ խորհրդի նիստի ժամանակ ԱՌԿ խորհրդի ոլորտային պատասխանատուները ներկայացնում են իրենց վերապահված ոլորտում կատարված աշխատանքները, առաջ եկած խնդիրները և առաջարկվող նոր միջոցառումները: Համայնքի ԱՌԿ պլանի մշակման, ճշգրտման ժամանակ պատասխանատու են իրենց ոլորտին վերաբերվող բաժինների համար, ինչպես նաև Համայնքի ԱՌԿ պլանի նախապատրաստական և արձագանքման մասերում իրենք կարգավորման ոլորտի միջոցառումների համար:
      5. Համայնքի ԱՌԿ խորհրդի նիստերը գումարվում են տարվա ընթացքում առնվազն երկու անգամ, իսկ դրա անհնարինության դեպքում՝ ԱՌԿ խորհրդի ղեկավարի որոշմամբ:
      6. Համայնքի ԱՌԿ խորհրդի նիստերը արձանագրվում են քարտուղարի կողմից և ներառվում են համայնքի ԱՌԿ պլանում:

1. ԱՌԿ խորհրդի նախապատրաստական գործառույթներն են՝
2. Համայնքի բնակչության, նյութական արժեքների պաշտպանության ապահովումը,
3. իրականացնում են համայնքի վտանգների, խոցելիության և կարողությունների բացահայտում,
4. ԱՌԿ պլանի մշակումը, իրականացման ապահովումը, վերահսկումը,
5. ԱՌՆ և աղետներին դիմակայելու կարողությունների զարգացումը,
6. Համայնքում ԱՌՆ միջավայրի և մշակույթի ձևավորումն ու դրանց տարածմանը,
7. աղետներին արձագանքման համակարգի ձևավորումն, այդ նպատակով փրկարարական, հրդեհաշիջման և անհրաժեշտ կենսապահովման միջոցների ձեռք բերման, կուտակման և նպատակային օգտագործման իրականացումը,
8. ԱՌԿ պլանի ինտեգրման ապահովումը համայնքի զարգացման ծրագրում,
9. համայնքի վաղազդարարման համակարգի ստեղծումն ու վերջինիս պահպանումը,
10. Դիմակայուն համայնք» ստեղծելու նպատակով ԱՌՆ գործընթացներում ուսումնական հաստատությունների և բնակչության ակտիվ ներգրավվածության ապահովումը,
11. բնակչության համար արտակարգ իրավիճակներում վարքականոնների և պարտականությունների տարածումը, դրանց կիրառման ապահովումը,
12. նախապատրաստում է Համայնքի բնակչությանը կատարելու փրկարարական և հրդեհաշիջման պարզագույն աշխատանքներ,
13. իրականացնում է հրդեհների կանխարգելման աշխատանքներ՝ բնակչության իրազեկման և ուսուցման միջոցով,
14. կազմակերպում և անցկացնում է վարժանքներ:
15. ԱՌԿ խորհրդի արձագանքման գործառույթներն են՝
16. Համայնքի բնակչության ազդարարման իրականացումը,
17. Արտակարգ իրավիճակների ժամանակ տեղեկատվության փոխանակման իրականացումը,
18. Համայնքի բնակչության տարահանման իրականացումը,
19. կազմակերպում է հատուկ կարիքավոր մարդկանց, հղի կանաց և երեխաների անվտանգ տարահանումը/պատսպարումը,
20. իր իրավասության շրջանակներում կազմակերպում է որոնման, փրկման և հրդեհաշիջման աշխատանքներ,
21. կազմակերպում է բնակչության նյութական և հասարակական արժեքների պահպանությունը, անվտանգության ապահովումը փրկարարական գործողությունների և տարահանման վայրերում,
22. դիակապտության, թալանի, բռնության և այլ հանցավոր երևույթների կանխումը,
23. շինարարական աղբի տեղափոխումը,
24. ճանապարհների մաքրումը և նոր տարանցիկ ճանապարհների հիմնումը,
25. արտակարգ իրավիճակի հետևանքով առաջացած շինարարական աղբի մաքրում համայնքի տարածքից ու ճանապարհներից, նոր տարանցիկ ճանապարհների հիմնում, կամուրջների վերականգնում,
26. առաջին օգնության իրականացումը,
27. սանիտարահիգիենիկ և համաճարակային վիճակի հսկողություն,
28. բնակչությանը սննդով, ջրով, դեղորայքով և առաջին անհրաժեշտության պարագաներով ապահովումը,
29. ջրային և սննդամթերքի պաշարների կուտակումը և նպատակային օգտագործումը:
30. բնակչության կոմունալ-էներգետիկ ապահովումը,
31. տուժած տարածքների գազամատակարարման և էներգամատակարարման վերականգնման կազմակերպումը, անհրաժեշտության դեպքում առանձին հատվածներում դրանց դադարեցումը,
32. դիակների հուղարկավորման համար հողհատկացման և հուղարկավորման կազմակերպումը,
33. կորած, միայնակ մնացած երեխաների հայտնաբերումը, գրանցումը և ուղղորդումը համապատասխան սոցիալական ծառայություններ,
34. կազմակերպում է երեխաների վերամիավորումն ընտանիքներին:
35. աղետից հետո կազմակերպում է ստեղծված իրավիճակի, շենքերի, շինությունների, կամուրջների, թունելների և այլ առանցքային հանգույցների տեխնիկական վիճակի գնահատումը,
36. վնասի և կարիքների վաղ գնահատումը և հայտերի ներկայացումը մարզային կամ հանրապետական հանձնաժողովին։